ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
11 ก.ค. 2559

สรุปภาวะตลาดภาคเช้า ปรับขึ้นต่อ – SET เริ่มต้นวันแรกของสัปดาห์อย่างน่าประทับใจ เปิดกระโดดกว่า 9 จุด และขึ้นทดสอบบริเวณแนวต้าน 1467-1470 จุด ด้วย Sentiment เชิงบวกของตลาดต่างประเทศ หลังเมื่อคืนวันศุกร์ ตัวเลขจ้างงานสหรัฐออกมาดีกว่าคาดมาก เป็นปัจจัยหนุน รวมถึงเม็ดเงินเข้ามาในตัวหลักของกลุ่ม ICT สร้างแรงส่ง SET ได้เป็นอย่างดี มาปิดตลาดที่ระดับ 1468.85 จุด +13.20 จุด หรือ +0.9% ด้วยมูลค่าซื้อขายที่ระดับ 2.9 หมื่นลบ. กลุ่มหลัก ICT และแบงก์ หนุนตลาด ปิดบวก +3.1% และ +1.8% ตามลำดับ ส่วนพลังงาน ปิดบวกเล็กน้อย +0.1% ด้านตลาดภูมิภาคอยู่ในแดนบวก โดยเขียวระดับกลางถึงเข้ม
กลยุทธ์ที่แนะนำ ช่วงบ่าย: แกว่งบริเวณ 1465-1470 จุด และแม้ในระยะสั้นมีโอกาสชะลอตัว เพื่อลดความร้อนแรงบ้าง อย่างไรก็ตาม หากไม่ต่ำกว่ากรอบล่างระยะสั้น ซึ่งอยู่ที่ 1456 จุด มอง SET ขึ้นได้ต่อ โดยมีแนวต้านถัดไปที่ 1480 จุด กลยุทธ์ การเก็งกำไรยังทำได้ โดยมีจุดถอยขายลดพอร์ต หากต่ำกว่า 1456 จุด ส่วนนักลงทุน รอซื้อสะสม เมื่ออ่อนตัว โดยแนวรับหลักปรับขึ้นมาอยู่ที่ 1440 จุด
หุ้นแนะนำเก็งกำไรตามสัญญาณเทคนิค MALEE (รับ 50.50 ต้าน 56.00 cut 49.00)
 